CELEX: 32018R1991
Language: el
Date: 2018-12-13 00:00:00
Title: Εκτελεστικός κανονισμός (ΕΕ) 2018/1991 της Επιτροπής, της 13ης Δεκεμβρίου 2018, για την έγκριση της διάθεσης στην αγορά των μούρων Lonicera caerulea L. ως παραδοσιακού τροφίμου από τρίτη χώρα σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 (Κείμενο που παρουσιάζει ενδιαφέρον για τον ΕΟΧ)

17.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 320/22
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2018/1991 ΤΗΣ ΕΠΙΤΡΟΠΗΣ
         της 13ης Δεκεμβρίου 2018
         για την έγκριση της διάθεσης στην αγορά των μούρων Lonicera caerulea L. ως παραδοσιακού τροφίμου από τρίτη χώρα σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 15 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά εντός της Ένωσης. Τα παραδοσιακά τρόφιμα από τρίτη χώρα αποτελούν νέα τρόφιμα που ορίζονται στο άρθρο 3 του κανονισμού (ΕΕ) 2015/2283.
                  
               
                     (2)
                  
                  
                     Σύμφωνα με το άρθρο 8 του κανονισμού (ΕΕ) 2015/2283 εκδόθηκε ο εκτελεστικός κανονισμός (ΕΕ) 2017/2470 της Επιτροπής (2), ο οποίος θεσπίζει ενωσιακό κατάλογο εγκεκριμένων νέων τροφίμων.
                  
               
                     (3)
                  
                  
                     Σύμφωνα με το άρθρο 15 παράγραφος 4 του κανονισμού (ΕΕ) 2015/2283, η Επιτροπή είναι αρμόδια να αποφασίσει για την έγκριση παραδοσιακών τροφίμων από τρίτες χώρες και τη διάθεσή τους στην αγορά της Ένωσης.
                  
               
                     (4)
                  
                  
                     Στις 26 Ιανουαρίου 2018 η εταιρεία Soloberry Ltd. («η αιτούσα») κοινοποίησε στην Επιτροπή την πρόθεσή της να διαθέσει τα μούρα Lonicera caerulea L. («Haskap») στην αγορά της Ένωσης ως παραδοσιακό τρόφιμο από τρίτη χώρα κατά την έννοια του άρθρου 14 του κανονισμού (ΕΕ) 2015/2283. Η αιτούσα ζητά τα μούρα Lonicera caerulea L. να καταναλώνονται από τον γενικό πληθυσμό ως έχουν (νωπά ή κατεψυγμένα).
                  
               
                     (5)
                  
                  
                     Τα τεκμηριωμένα στοιχεία που έχει υποβάλει η αιτούσα αποδεικνύουν ότι τα μούρα Lonicera caerulea L. έχουν ιστορικό ασφαλούς χρήσης στην Ιαπωνία.
                  
               
                     (6)
                  
                  
                     Σύμφωνα με το άρθρο 15 παράγραφος 1 του κανονισμού (ΕΕ) 2015/2283, στις 28 Φεβρουαρίου 2018 η Επιτροπή διαβίβασε την έγκυρη κοινοποίηση στα κράτη μέλη και στην Ευρωπαϊκή Αρχή για την Ασφάλεια των Τροφίμων («η Αρχή»).
                  
               
                     (7)
                  
                  
                     Ούτε τα κράτη μέλη ούτε η Αρχή υπέβαλαν στην Επιτροπή, εντός της τετράμηνης περιόδου που ορίζεται στο άρθρο 15 παράγραφος 2 του κανονισμού (ΕΕ) 2015/2283, δεόντως αιτιολογημένες αντιρρήσεις ως προς την ασφάλεια για τη διάθεση των μούρων Lonicera caerulea L. στην αγορά εντός της Ένωσης.
                  
               
                     (8)
                  
                  
                     Η Επιτροπή θα πρέπει, επομένως, να εγκρίνει τη διάθεση στην αγορά, εντός της Ένωσης, των μούρων Lonicera caerulea L. και να προβεί σε επικαιροποίηση του ενωσιακού καταλόγου νέων τροφίμων.
                  
               
                     (9)
                  
                  
                     Συνεπώς, ο εκτελεστικός κανονισμός (ΕΕ) 2017/2470 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Τα μούρα Lonicera caerulea L., όπως προσδιορίζονται στο παράρτημα του παρόντος κανονισμού, περιλαμβάνονται στον ενωσιακό κατάλογο των εγκεκριμένων νέων τροφίμων που καταρτίστηκε με τον εκτελεστικό κανονισμό (ΕΕ) 2017/2470.
            
            
               2.   Η καταχώριση στον ενωσιακό κατάλογο που αναφέρεται στην παράγραφο 1 περιλαμβάνει τους όρους χρήσης και τις απαιτήσεις επισήμανσης που καθορίζονται στο παράρτημα του παρόντος κανονισμού.
            
         
         
            Άρθρο 2
            Το παράρτημα του εκτελεστικού κανονισμού (ΕΕ) 2017/2470 τροποποιείται σύμφωνα με το παράρτημα του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Δεκεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 327 της 11.12.2015, σ. 1.
         
            (2)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
      
      
         
            ΠΑΡΑΡΤΗΜΑ
            Το παράρτημα του εκτελεστικού κανονισμού (ΕΕ) 2017/2470 τροποποιείται ως εξής:
            
                        1)
                     
                     
                        Η ακόλουθη καταχώριση προστίθεται στον πίνακα 1 (Εγκεκριμένα νέα τρόφιμα) κατ' αλφαβητική σειρά:
                        
                                    Εγκεκριμένο νέο τρόφιμο
                                 
                                 
                                    Προϋποθέσεις υπό τις οποίες μπορεί να χρησιμοποιηθεί το νέο τρόφιμο
                                 
                                 
                                    Επιπρόσθετες ειδικές απαιτήσεις επισήμανσης
                                 
                                 
                                    Άλλες απαιτήσεις
                                 
                              
                                    «Μούρα Lonicera caerulea L. (haskap)
                                    (παραδοσιακό τρόφιμο από τρίτη χώρα)
                                 
                                 
                                    Δεν ορίζεται
                                 
                                 
                                    Η ονομασία του νέου τροφίμου στην επισήμανση των τροφίμων στα οποία περιέχεται είναι “μούρα haskap (Lonicera caerulea)”»
                                 
                                 
                                     
                                 
                              
                  
                        2)
                     
                     
                        Η ακόλουθη καταχώριση προστίθεται στον πίνακα 2 (Προδιαγραφές) κατ' αλφαβητική σειρά:
                        
                                    Εγκεκριμένο νέο τρόφιμο
                                 
                                 
                                    Προδιαγραφές
                                 
                              
                                    «Μούρα Lonicera caerulea L. (haskap)
                                    (παραδοσιακό τρόφιμο από τρίτη χώρα)
                                 
                                 
                                    
                                       Περιγραφή/Ορισμός:
                                    
                                    Το παραδοσιακό τρόφιμο είναι νωπά και κατεψυγμένα μούρα από Lonicera caerulea var. edulis.
                                    Το Lonicera caerulea L. είναι φυλλοβόλος θάμνος που ανήκει στην οικογένεια Caprifoliaceae.
                                    
                                       Τυπικά θρεπτικά συστατικά των μούρων haskap (σε νωπά φρούτα):
                                    Υδατάνθρακες: 12,8 %
                                    Ίνες: 2,1 %
                                    Λιπίδια: 0,6 %
                                    Πρωτεΐνες: 0,7 %
                                    Τέφρα: 0,4 %
                                    Νερό: 85,5 %»